
Информация за текущото състояние на "Университетска многопрофилна болница за активно лечение "Света Екатерина" ЕАД, гр. София
"Университетска многопрофилна болница за активно лечение "Света Екатерина" ЕАД, гр. София с ЕИК 831605845 е едно от водещите звена сред кардиологичните и кардиохирургичните центрове в страната. Балансирането между поставени разработени цели и програми с реални възможности, е в основата на управленската философия на съвета на директорите на дружеството за реализиране на максимално възможни високи резултати. Гаранция за европейско качество на медицинските услуги е високоспециализираният персонал на болницата, работещ и с високотехнологична апаратура. Акционерният капитал на дружеството е изцяло държавна собственост, с принципал Министерство на здравеопазването, като правата на собственост се упражняват от  министъра на здравеопазването.
 Целите на УМБАЛ "Света Екатерина" ЕАД, гр. София са формулирани, както следва: Създаване на комплексен високоспециализиран университетски център за лечение на сърдечно-съдови заболявания, включително мозъчно-съдов център; развитие на модерен трансплантационен център за комплексни трансплантации сърце-бял дроб; създаване на първия университетски център с изцяло държавна собственост за роботизирана хирургия в областта на гръдната хирургия, неврохирургия, коремна хирургия и урология.
Мисията на УМБАЛ "Света Екатерина" ЕАД, гр. София е чрез интегриране в дейността на лечебното заведение на нови медицински профили и нова медицинска апаратура от последен клас, да стане една от най-високотехнологичните болници в страната, в която постъпващите пациенти ще се лекуват качествено на световно ниво.
УМБАЛ "Света Екатерина" ЕАД, гр. София е високо специализирано лечебно заведение за комплексно лечение на пациенти с водещи сърдечно-съдови заболявания, включващи коронарна болест на сърцето, сърдечна недостатъчност, ритъмни нарушения и др. под.
Съгласно заверения от регистриран одитор финансов отчет и доклада за дейността на дружеството към 31.12.2024 г., лечебното заведение регистрира отрицателен текущ финансов резултат загуба в размер на -6 739 хил. лв., при отчетена текуща загуба от -6 759 хил. лв. за 2023 г. Общо финансовият резултат към 31.12.2024 г., отчитащ натрупаните загуби от минали отчетни периоди е загуба в размер на -21 208 хил. лв. Собственият капитал за 2024 г. е намален с 6 761 хил. лв., до 54 662 хил. лв., спрямо 2023 г. (61 423 хил. лв.). Записаният капитал през 2024 г. (99 732 хил. лв.) е без промяна спрямо 2023 г. Подобно на предходната година, размерът на собствения капитал е под размера на регистрирания капитал, т.е. дружеството е декапитализирано. През 2024 г., спрямо 2023 г., се наблюдава увеличение на общо приходите и на общо разходите на дружеството. Общо приходите на дружеството за 2024 г. са 40 565 хил. лв. и са увеличени с 5 511 хил. лв., или с 15,72 % спрямо тези за 2023 г. Това увеличение е следствие от повишението при приходите от услуги с 5 102 хил. лв. спрямо предходния отчетен период, а при други приходи е отчетено увеличение с 665 хил. лв. Общо разходите за 2024 г. са 47 304 хил. лв. и са увеличени с 5 491 хил. лв., или с 13,13 % спрямо 2023 г. Наблюдава се увеличение на следните разходни пера: разходите за материали с 2 016 хил. лв., разходите за персонал с 1 643 хил. лв., при разходите за външни услуги с 910 хил. лв., при Други разходи с 29 хил. лв. и при разходите за амортизации с 900 хил. лв. Към 31.12.2024 г. краткосрочните задължения към доставчици са в размер на 6 211 хил. лв., същите са увеличени с 4 405 хил. лв. спрямо 2023 г. (1 806 хил. лв.), като за 2024 г. са регистрирани 219 хил. лв. просрочени задължения.
[bookmark: _GoBack]По предварителни данни към 31.12.2025 г. приходите на УМБАЛ "Св. Екатерина" ЕАД, гр. София са 57 830 хил. лв. От тях 81,0% са приходи от НЗОК, 0,4% са приходи от МЗ и 18,6% са приходи от други източници. Разходите за периода са 64 605 хил. лв. От тях 54,64% са разходи за материали, 30,15% са разходи за персонал и 15,21% са разходи за външни услуги, амортизации и други. Текущият финансов резултат на дружеството е загуба от -6 775 хил. лв. Към края на разглеждания период размерът на собствения капитал на дружеството е 47 900 хил. лв., което е намаление с 12,37% в сравнение със същия период на предходната година. Задълженията на дружеството към 31.12.2025 г. са 16 896 хил. лв. Към 31.12.2025 г. са натрупани просрочени задължения в размер на 3 651 хил. лв. Лечебното заведение няма задължения към финансови институции. 
 	Информация за финансовите отчети на дружеството, анализи и доклади за дейността може да бъде намерена в Търговския регистър и РЮЛНЦ към Агенция по вписванията и на електронно-информационна система за публичните предприятия -https://reports.appk.government.bg/Public/Public/Organizations поддържана от АППК. 
В изпълнение на Наредба № 5 от 17.06.2019 г. Министерството на здравеопазването започна да събира и публикува на електронната си страница, информация по ключови показатели, характеризиращи финансовото състояние и дейността на държавни и общински лечебни заведения за болнична помощ, част от които отговарят на търсенето на заявителя болниците. Данни за общо и просрочените задължения, брой преминали болни, използваемост на леглата, брой леглодни и др. показатели се публикуват за всяко тримесечие и са достъпни на адрес: https://www.mh.government.bg/bg/politiki/standart-za-finansovo-upravlenie-na-drzhavnite-lechebni-zavedeni/ 
